Deeside

**Deeside** (walisisk: *Glannau Dyfrdwy*) er navnet på en overveiende industrifylt område med byer og landsbyer som har vokst dammen i Flintshire og Cheshire på grensen mellom Wales og England, nær den kanaliserte delen av elven Dee som renner fra nabobyen Chester og ut i bukten Dee Estuary som er elvemunningen til Dee.
 Disse omfatter Connah's Quay, Shotton, Queensferry, Aston, Garden City, Sealand, Broughton, Bretton, Hawarden, Ewloe, Mancot, Pentre, Saltney (grenseby, østlige deler ligger i England) og Sandycroft. Befolkningen er på rundt 50 000, med et flertall (17 500) som bor i Connah's Quay (per 2001).

Deeside er kjent for sin industri, som gir arbeidsplasser til innbyggerne i Cheshire, Merseyside og Nord-Wales. Det største sysselsettingsområdet i Deeside er Deeside Industrial Park, som ligger på nordbredden av elven Dee på den sørlige kanten av Wirralhalvøya, som har både historisk og moderne betydning, og gir Deeside og området rundt arbeidsplasser i mange forskjellige bransjer, fra bygg og anlegg til matproduksjon. Deeside er også hjemsted for stålprodusenten Tata Steel, Airbus og Toyotas motorfabrikk. Området er også hvert år hovedkvarter for Rally-VM under Rally GB.

## Historie
### Tidlig historie
Området Shottons skriftlige historie går tilbake rundt 1000 år til angelsaksisk tid. Ulike bosetninger i Deeside-området er registrert i *[[Domesday Book]]* (1086), som fører dem inn i herredene i Cheshire. Disse er Aston, Broughton, Clayton, Hawarden, Golftyn og Wepre. Den største av disse var Hawarden med 14 husstander.

Som et grenseområde mellom Wales og England var Deeside-området utsatt for hyppige konflikter mellom walisere og engelskmenn på 1100- og 1200-tallet. I slaget ved Ewloe i 1157 påførte Owain Gwynedd styrkene til Henrik II et betydelig nederlag. Festningen Ewloe Castle ble bygget av Llywelyn den store tidlig på 1200-tallet for å sikre området. Llywelyns sønn og etterfølger, Dafydd ap Llywelyn, ble født i nærliggende Coleshill i 1212.

### Nyere historie
Fram til industrialiseringen på 1800-tallet forble Shotton en klynge av landsbyer: en bosetning som besto av Shotton, Nine Houses og Shotton Hall, som i seg selv dateres tilbake til 1637. Kullgruvedrift utviklet seg på 1700-tallet, og i 1889 forbedret åpningen av jernbanebroen Hawarden Railway Bridge over elven Dee tilgangen til de oppdemmet Dee-myrene. Etter dette, i 1895, kjøpte Summers-familien 160 000 m2 med Dee-myrland, hvor de etablerte Shotton Steelworks.

I september 1896 begynte Shotton Steelworks (nå hetende John Summers & Sons) å produsere stålplater. Utviklingen av dette stålverket ved bredden av elven Dee endret et område som en gang hovedsakelig var myrland, der Shotton – rett over Dee – tidligere ikke var mye mer enn en landsby. Shotton Steelworks førte til utviklingen av hele lokalsamfunn for å huse tilstrømningen av arbeidere, anslått til opptil 13 000 på industriens høydepunkt, med Shotton og Connah's Quay Jetty som knutepunkter for aktiviteten til stålverket.Det var også teglverk og andre industrier i og rundt Shotton, og Connah's Quay utviklet seg som en by ved bredden av elvemunningen til Dee, og ble kjent for sin skipsbyggingsindustri.

## Personer fra Deeside
*William Ewart Gladstone, på 1800-tallet bodde Storbritannias statsminister i Hawarden (etter at han giftet seg med Catherine Glynne) fra 1839 til sin død i 1898.
*Ann Keen, parlamentsmedlem for Brentford & Isleworth, født i Hawarden. Hun var helseminister i Gordon Browns regjering.
*Craig Lawton, fotballspiller, venstreving, har spilt for Bala Town FC og Manchester United.
*Angus McLean, tidligere fotballmanager av Hartlepool United FC
*Michael Owen, fotballspiller for Liverpool FC og for Engllands landslag.
*Gary Speed, fotballspiller Leeds United FC og Everton FC, og for Wales' landslag.
*Henry Weale, kjempet i den første verdenskrig og fikk Victoriakorset

## Referanser


## Eksterne lenker
*